钦定古今图书集成/理学汇编/文学典/第103卷 > 南大吉
## 钦定古今图书集成/理学汇编/文学典/第103卷 > 南大吉

按《陕西通志》：“大吉字元善，渭南人。正德中进士。历官
户部主事。少颖敏，以古文鸣世，入仕尚古讲学，为群
僚所推。十库宦官以恶金充赉典，大吉折以法，谢罪
易之。在部所莅有声。出守绍兴，肇造稽山书院，萃属
邑髦士教之久狱不能决者，一鞫即得其情。属吏有
被诬停官者，特为昭雪。运河为势家所侵，疏而复之。”
郡有大盗，数为权要所庇，悉棰死。有学士侵王右军
谢太傅故地，悉割归其主，竟由是罢归。构湭水书院，
教四方来学者，成就甚多，名位多隆。大吉文行名世，
与人和而有容，当官任事，屹然有执，著有《瑞泉集》。《绍
兴志》《渭南县志》〈按列朝诗集元善字伯子存考〉